RESOLUCIÓN do 4 de setembro de 2019, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo da comisión negociadora do convenio de Nea F3 Ibérica, S.L.U.
Consellería de Economía, Emprego e Industria — III. Outras disposicións — 18/09/2019

Visto o acordo da comisión negociadora do convenio de Nea F3 Ibérica, S.L.U. polo que se aproban incrementos salariais para o ano 2018, que se subscribiu entre a representación empresarial e os representantes dos traballadores na xuntanza celebrada o 26 de decembro de 2018, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispoñer a súa publicación no Diario Oficial de Galicia.
Santiago de Compostela, 4 de setembro de 2019
En Vigo, 26 de decembro de 2018
Reunidos:
Por parte da empresa: César Rodríguez Roca.
Pola representación do traballadores: Juan Miguel Varela de la Torre, Modesto Martínez Montes, José Juan Vázquez López, José Ventura Veira Mosquera, Fernando Barcia Pérez, Ángel Manuel Gallego Romero.
Expoñen:
Que, tras varias reunións entre as partes da comisión negociadora do convenio colectivo da empresa Nea F3 Ibérica, S.L.U., se chegou ao seguinte acordo definitivo:
Primeiro. Incremento salarial
Ambas as partes acordan para o exercicio 2018 un incremento salarial do 1,5 por cento, aplicable a todas as categorías profesionais nos conceptos: «salario base integrado, pagas extras, condicións adquiridas máis beneficiosas actualizable e condicións adquiridas máis beneficiosas non actualizable». O incremento durante o ano 2018 da condición adquirida máis beneficiosa non actualizable non implica a perda da súa condición non actualizable, e non xera dereitos futuros nin obriga a empresa para realizar incrementos no devandito concepto en anos posteriores.
Establécese a seguinte táboa salarial con efectos desde o 1 de xaneiro de 2018:
Segundo. Incremento adicional
Adicionalmente, establécese un incremento salarial do 0,5 por cento, no exercicio 2018, para os traballadores cuxos ingresos no ano 2017 fosen iguais ou inferiores a 17.000 € (dezasete mil euros brutos), a condición de que prestasen servizos durante todo o ano 2017, considerándose para avaliar este límite salarial a suma dos seguintes conceptos: «salario base, pagas extras, condicións adquiridas máis beneficiosas actualizable, condición adquirida máis beneficiosa non actualizable e comisións».
Este incremento do 0,5 por cento salarial aplicarase exclusivamente sobre os seguintes conceptos salariais:
– Salario base integrado.
– Pagas extras.
– Condicións adquiridas máis beneficiosas actualizable.
– Condicións adquiridas máis beneficiosas non actualizable.
O devandito incremento adicional realizarase da seguinte forma:
– Por unha banda, incrementarase un 0,5 por cento adicional calculado sobre a condición adquirida máis beneficiosas non actualizable incrementado este importe no devandito concepto salarial.
– E, doutra banda, calcularase o incremento do 0,5 por cento adicional calculado sobre o salario base integrado, pagas extras e da condición adquirida máis beneficiosa actualizable, aplicando este importe sobre o complemento de condición adquirida máis beneficiosa actualizable.
Terceiro. Devindicación de atrasos
Ambas as partes acordan que os atrasos devindicados pola sinatura do presente acordo os aboará a empresa aos traballadores coa mensualidade do mes de decembro de 2018.
Cuarto. Rexistro do acordo
As partes facultan expresamente a Alberto Pérez Domínguez para que proceda realizar os trámites necesarios para a inscrición, rexistro e publicación dos presentes acordos no Diario Oficial de Galicia incluída a presentación telemática ante a Consellería de Economía, Emprego e Industria-Secretaría Xeral de Emprego-Subdirección Xeral de Relacións Laborais (Rexcon).